Orange Is the New Black

Orange Is the New Black (skrátene OITNB) je americký komediálno-dramatický seriál od Jenji Kohan. Seriál je založený na memoároch od Piper Kerman, s názvom "Orange Is the New Black: My Year in a Women's Prison", kde popisuje jej zážitky vo federálnej väznici. Seriál je distribuovaný VOD internetovou službou Netflix, ktorý vydal prvú sériu 11. júla 2013. Od 6. januára 2016 je Netflix dostupný aj na území Slovenska, rovnako aj seriál OITNB. Prvá séria obdržala 12 nominácií na prestížnu cenu Emmy, vrátane nominácie na najlepší seriál, scenár a réžiu. Posledná siedma séria vyšla 26. júla 2019.https://deadline.com/2019/05/orange-is-the-new-black-final-season-premiere-date-photos-video-1202618932/

Dej
Seriál sa točí okolo Piper Chapmanovej, tridsiatničky žijúcej v New Yorku, ktorú odsúdia na 15 mesiacov do nápravno-výchovného ústavu v Litchfielde, čo je nízko-chránená federálna väznica pre ženy v štáte New York. Piper usvedčia vinnou za pašovanie kufríka plného peňazí z drogovej činnosti pre jej bývalú priateľku Alex Vause, ktorá je medzinárodnou pašeráčkou drog. Trestný čin sa stal 10 rokov pred začiatkom seriálu a za ten čas sa Piper presťahovala do New Yorku, kde má pokojný život, takže jej náhle odsúdenie rozvráti vzťahy s jej snúbencom, rodinou a priateľmi.

Vo väzení sa Piper opäť stretne s Alex, kedy obe prehodnotia ich vzťah a musia sa vyrovnať s ich spolu-väzeňkyňami. Seriál obsahuje mnoho retrospektív k významným udalostiam rozličných väzeňkýň a ochrankárov. Tieto flashbacky typicky objasňujú, ako sa konkrétna postava dostala do väzenia alebo rozvíjajú ich minulosť. Väčšina postáv z väznice má dočinenia s drogami, podvodmi a krádežami, zatiaľ čo iné sú vo väzení kvôli organizovanému zločinu, vražde alebo útoku na telesnú integritu. Väčšina postáv pochádza z nižšej triedy, no niektoré sú z majetného prostredia alebo z dysfunkčných rodín. Seriál taktiež zobrazuje korupciu a nedostatky väzenského systému USA a zneužívanie moci niektorých strážnikov voči väzenkyniam. Postupne, ako seriál pokračuje, tak sa menej sústredí na Piper ako na hlavnú postavu a viac na rozličné postavy a aktuálne dianie deja.

Postavy

Série a časti
 Séria Časti Dátum vydania  1 13 11. júl 2013 2 13 6. jún 2014 3 13 11. jún 2015 4 13 17. jún 2016 5 13 9. jún 2017 6 13 27. júl 2018 7 13 26. júl 2019

1. séria (2013)
№#NázovRéžiaScenárDátum vydania

2. séria (2014)
№#NázovRéžiaScenárDátum vydania

3. séria (2015)
№#NázovRéžiaScenárDátum vydania

4. séria (2016)
№#NázovRéžiaScenárDátum vydania

5. séria (2017)
№#NázovRéžiaScenárDátum vydania

6. séria (2018)
№#NázovRéžiaScenárDátum vydania

7. séria (2019)
№#NázovRéžiaScenárDátum vydania

Ukradnuté epizódy
Na konci roka 2016 hacker zvaný "thedarkoverlord" sa nabúral do produkčnej spoločnosti Larson Studios a odcudzil 10 častí piatej série. Zvyšné tri časti ešte neboli v tom čase hotové. Hacker žiadal od Netflixu 50 bitcoinov (cca 44 tisíc eur), ktoré štúdio odmietlo zaplatiť. 28. apríla 2017 bola na The Pirate Bay zverejnená prvá časť piatej série a deň na to zvyšných deväť.http://variety.com/2017/tv/news/hacker-threatens-to-release-new-season-of-orange-is-the-new-black-1202403612/http://variety.com/2017/digital/news/orange-is-the-new-black-season-5-hacker-piracy-leak-1202403760/http://www.zive.sk/clanok/124805/hackeri-zverejnili-vacsinu-novej-serie-orange-is-the-new-black-slubuju-este-viac

Referencie

Kategória:Televízne seriály USA
Kategória:Televízne seriály z roku 2013
Kategória:Televízne seriály Netflix